### Ministru kabineta rīkojuma projekta

„Par Rēzeknes 14.arodvidusskolas, Rēzeknes Profesionālās vidusskolas, Lūznavas Profesionālās vidusskolas, Zilupes arodvidusskolas, Viļānu 41.arodvidusskolas un Latgales Amatniecības meistaru skolas reorganizāciju un Austrumlatgales Profesionālās vidusskola izveidi” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka Izglītības un zinātnes ministriju (turpmāk – ministrija) par atbildīgo institūciju Profesionālās izglītības iestāžu tīkla optimizācijas pamatnostādņu 2010.-2015.gadam (turpmāk – pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību. Tiesību akta projekta izstrādes nepieciešamību nosaka Profesionālās izglītības likuma 14.panta pirmajā daļā noteiktais, ka ministrija vai cita ministrija ierosina Ministru kabinetam dibināt, reorganizēt un likvidēt valsts profesionālās izglītības iestādes, un Valsts pārvaldes iekārtas likuma 15.panta trešās daļas 2.punktā noteiktais, ka tiešās pārvaldes iestādi reorganizē, apvienojot to ar citu iestādi, kā rezultātā uz reorganizējamo institūciju bāzes izveido jaunu iestādi.Ministrija, pamatojoties uz pamatnostādnēs noteikto ministrijas padotības profesionālās izglītības iestāžu tīkla optimizācijas izpildes plānojumu, kā arī pamatojoties uz Rēzeknes 14.arodvidusskolas, Rēzeknes Profesionālās vidusskolas, Lūznavas Profesionālās vidusskolas, Zilupes arodvidusskolas, Viļānu 41.arodvidusskolas un Latgales Amatniecības meistaru skolas (turpmāk – skolas) izstrādāto stratēģiju „Profesionālās izglītības iestāžu Rēzeknes Profesionālās vidusskolas, Rēzeknes 14.arodvidusskolas, Latgales Amatniecības meistaru skolas, Lūznavas Profesionālās vidusskolas, Viļānu 41.arodvidusskolas un Zilupes arodvidusskolas attīstības un investīciju stratēģija 2010.–2015.gadam,” ir sagatavojusi Ministru kabineta rīkojuma projektu„Par Rēzeknes 14.arodvidusskolas, Rēzeknes Profesionālās vidusskolas, Lūznavas Profesionālās vidusskolas, Zilupes arodvidusskolas, Viļānu 41.arodvidusskolas un Latgales Amatniecības meistaru skolas reorganizāciju un Austrumlatgales Profesionālās vidusskolas izveidi” (turpmāk – rīkojuma projekts).  |
|  2. |  Pašreizējā situācija un problēmas | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.55., 24.62., 24.72., 24.73., 24.108. un 24.111.apakšpunktu skolas, kuras ir paredzētas reorganizēt, ir ministrijas padotībā esošas valsts izglītības iestādes.Skolas paredzēts reorganizēt, apvienojot tās un uz to bāzes veidojot jaunu valsts izglītības iestādi – Austrumlatgales Profesionālo vidusskolu (turpmāk – vidusskola), kas būs ministrijas padotības iestāde. **Rēzeknes 14.arodvidusskola** īsteno šādas profesionālās izglītības programmas: „Būvdarbi”, „Kokizstrādājumu izgatavošana”, „Saimniecības vadīšana”, „Sekretariāta un biroja darbs” un „Autotransports”. Rēzeknes 14.arodvidusskolā uz 2011.gada 1.janvāri mācās 427 izglītojamie. Izglītības iestādes kapacitāte ir 650 izglītojamie. Rēzeknes 14.arodvidusskolai valsts budžeta dotācija 2011.gadā ir 465 279 lati. Rēzeknes 14.arodvidusskola ir iekļauta reģionālās attīstības plānos, līdz ar to Eiropas Savienības (turpmāk – ES) fondu 2007.-2013.gada plānošanas periodā plānots īstenot Eiropas Reģionālās attīstības fonda (turpmāk – ERAF) līdzfinansētu projektu 897 760 latu apjomā, tai skaitā ERAF daļu 772073 latu apjomā, un Klimata pārmaiņu finanšu instrumenta (turpmāk – KPFI) finansētu projektu 442 900,66 latu apjomā. ES fondu 2004.-2006.gada plānošanas periodā Rēzeknes 14.arodvidusskola īstenoja ERAF līdzfinansētu projektu 302 385 latu apjomā, tai skaitā ERAF daļu 241 895 latu apjomā.**Rēzeknes Profesionālā vidusskola** īsteno šādas profesionālās izglītības programmas: „Programmēšana”, „Pārtikas produktu tehnoloģija”**,** „Ēdināšanas pakalpojumi”, „Viesnīcu pakalpojumi” un „Komerczinības”.Rēzeknes Profesionālajā vidusskolā uz 2011.gada 1.janvāri mācās 491 izglītojamie (t.sk. 20 Eiropas Sociālā fonda (turpmāk – ESF) finansētie). Izglītības iestādes kapacitāte ir 630 izglītojamie. Rēzeknes Profesionālajai vidusskolai valsts budžeta dotācija 2011.gadā ir 561 133 lati. Rēzeknes Profesionālā vidusskolā ir iekļauta reģionālās attīstības plānos, līdz ar to ES fondu 2007.-2013.gada plānošanas periodā plānots īstenot ERAF līdzfinansētu projektu 830 075 latu apjomā, tai skaitā ERAF daļu 713 864 latu apjomā. Rēzeknes Profesionālajā vidusskolā netiks ieguldīts KPFI finansējums. ES fondu 2004.-2006.gada plānošanas periodā Rēzeknes Profesionālā vidusskola īstenoja ERAF līdzfinansētu projektu 102 000 latu apjomā, tai skaitā ERAF daļu – 80 595,98 latu apjomā. **Lūznavas Profesionālā vidusskola** īsteno šādas profesionālās izglītības programmas: „Zivkopība”, „Ēdināšanas pakalpojumi”, „Autotransports” un „Būvdarbi”. Lūznavas Profesionālajā vidusskolā uz 2011.gada 1.janvāri mācās 271 izglītojamie. Izglītības iestādes kapacitāte ir 600 izglītojamie. Lūznavas Profesionālajai vidusskolai valsts budžeta dotācija 2011.gadā ir 362 344 lati. Lūznavas Profesionālajā vidusskola ir iekļauta reģionālās attīstības plānos, līdz ar to ES fondu 2007.-2013.gada plānošanas periodā plānots īstenot ERAF līdzfinansētu projektu 1 351 023 latu apjomā, tai skaitā ERAF daļu 1 161 879 latu apjomā. Lūznavas Profesionālajā vidusskolā netiks ieguldīts KPFI finansējums. Lūznavas Profesionālajā vidusskolā ES fondu 2004.-2006.gada plānošanas periodā nav ieguldīts ERAF finansējums. **Zilupes arodvidusskola** īsteno šādas profesionālās izglītības programmas: „Ēdināšanas pakalpojumi”, „Autotransports” un „Būvdarbi”. Zilupes arodvidusskolā uz 2011.gada 1.janvāri mācās 108 izglītojamie. Izglītības iestādes kapacitāte ir 180 izglītojamie. Zilupes arodvidusskolai valsts budžeta 2011.gadā ir 178 580 lati. Zilupes arodvidusskolā netika ieguldīts un nav plānots ieguldīt ERAF un KPFI finansējumu.**Viļānu 41.arodvidusskola** īsteno šādas profesionālās izglītības programmas: „Enerģētika, „Autotransports” un „Komerczinības”. Viļānu 41.arodvidusskolā uz 2011.gada 1.janvāri mācās 234 izglītojamie (t.sk. 17 ESF finansētie). Izglītības iestādes kapacitāte ir 300 izglītojamie. Viļānu 41.arodvidusskolai valsts budžeta dotācija 2011.gadā ir 274 933 lati. Viļānu 41.arodvidusskolā netika ieguldīts un nav plānots ieguldīt ERAF un KPFI finansējumu.**Latgales Amatniecības meistaru skola** īsteno šādas profesionālās izglītības programmas: „Būvdarbi” un „Komerczinības”. Latgales Amatniecības meistaru skolā uz 2011.gada 1.janvāri mācās 109 izglītojamie. Latgales Amatniecības meistaru skolai valsts budžeta dotācija 2011.gadā ir 169 595 lati. Latgales Amatniecības meistaru skolā netika ieguldīts un nav plānots ieguldīt ERAF un KPFI finansējumu.ERAF līdzfinansēto projektu ietvaros plānots modernizēt mācību aprīkojumu un iekārtas, kā arī uzlabot infrastruktūru Rēzeknes 14.arodvidusskolā, Rēzeknes Profesionālajā vidusskolā un Lūznavas Profesionālajā vidusskolā, lai veicinātu profesionālās izglītības kvalitāti un atbilstību darba tirgus prasībām. KPFI finansētā projekta ietvaros plānots paaugstināt energoefektivitāti Rēzeknes 14.arodvidusskolas dienesta viesnīcas ēkā.Reorganizācijas ieguvums ir tas, ka apvienojot skolas un izveidojot vienu izglītības iestādi – vidusskolu, tajā tiks koncentrēts finansējums (arī ES fondu), kā rezultātā būs iespējams nodrošināt materiāli tehniskās bāzes modernizāciju, telpu renovāciju, mācību līdzekļu, iekārtu un aprīkojumu atjaunošanu, kā arī nodrošināt atbilstošus uzturēšanas izdevumus.Skolu lietošanā un apsaimniekošanā nodotā nekustamā manta, kā arī skolu bilancē esošā kustamā manta, reorganizējot skolas, tiek nodota vidusskolas lietošanā un apsaimniekošanā un turpmāk tiek izmantota vidusskolas mācību procesa un funkciju nodrošināšanai.Atbilstoši Profesionālās izglītības likuma 15.¹ pantā noteiktajam, tiek plānots vidusskolai nākotnē piešķirt Profesionālās izglītības kompetences centra statusu.Skolu reorganizācijas rezultātā, uz to bāzes izveidojot vidusskolu (administratīvais centrs Rēzeknē) ar attiecīgām struktūrvienībām (Lūznavā, Zilupē, Viļānos un Bērzgalē), tiks nodrošināta esošo izglītības programmu īstenošana katrā vidusskolas struktūrvienībā, kā arī tiks papildus īstenotas profesionālās tālākizglītības programmas (pieaugušo pārkvalifikācija, bezdarbnieku apmācība, profesionālo skolotāju tālākizglītība attiecīgā nozarē) un profesionālās pilnveides programmas, līdz ar to palielināsies izglītojamo skaits un ēku noslogojums un vidusskola varēs izpildīt kompetenču centra statusu piešķiršanai nepieciešamos nosacījumus. |
|  3. | Saistītie politikas ietekmes novērtējumi un pētījumi |  Projekts šo jomu neskar. |
|  4. | Tiesiskā regulējuma mērķis un būtība | Rīkojuma projekta mērķis ir profesionālās izglītības iestāžu tīkla optimizācijas pasākumu īstenošana, paredzot ar 2011.gada 1.septembri reorganizēt skolas, apvienojot tās vienā izglītības iestādē – vidusskolā. |
|  5. | Projekta izstrādē iesaistītās institūcijas | Ministrija. |
|  6. | Iemesli, kādēļ netika nodrošināta sabiedrības līdzdalība |  Sabiedrības līdzdalība rīkojuma projekta izstrādes gaitā nebija nepieciešama, jo rīkojuma projekts ir izstrādāts saskaņā ar pamatnostādnēs noteikto un Ministru kabinetā apstiprināto profesionālās izglītības iestāžu optimizācijas plānu, kura izstrādē piedalījās gan plānošanas reģioni un novadu pašvaldības, gan nozaru asociācijas, profesionālās apvienības, gan Profesionālās izglītības biedrība. |
|  7. |  Cita informācija | Nav.  |

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Rīkojuma projekta tiesiskais regulējums attiecas uz valsts iestādēm. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Izglītojamie un viņu vecāki, pašvaldību institūcijas un organizācijas, kuras sniedz atbalstu izglītības iestādēm izglītības procesa nodrošināšanā.  |
|  3. | Tiesiskā regulējuma finansiālā ietekme |  Projekts šo jomu neskar. |
|  4. | Tiesiskā regulējuma nefinansiālā ietekme | Projekts šo jomu neskar. |
|  5. | Administratīvās procedūras raksturojums |  Projekts šo jomu neskar. |
|  6. | Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011.gads** | Turpmākie trīs gadi (tūkst. latu) |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2010) gadu | Izmaiņas, salīdzinot ar kārtējo (2010) gadu | Izmaiņas, salīdzinot ar kārtējo (2010) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2374,4 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi  | 2374,4362,5 | 00 | 00 | 00 | 00 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2374,4 | 0 | 0 | 0 | 0 |
| 2.1. valsts pamatbudžets | 2374,4 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):  | Ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” 2011.gada plānotie ieņēmumi un izdevumi Rēzeknes 14.arodvidusskolai ir 485 279 lati, Rēzeknes Profesionālajai vidusskolai – 666 433 lati, Lūznavas Profesionālajai vidusskolai – 497 944 lati, Zilupes arodvidusskolai – 242 030 lati, Viļānu 41.arodvidusskolai – 296 103 lati un Latgales Amatniecības meistaru skolai – 186 561 lati.Skolu reorganizācija neietekmēs valsts budžetu turpmākajos gados. Valsts finansēto audzēkņu skaits nesamazinās, jo tie turpina izglītības programmu apguvi izveidotajā vidusskolā. Tā kā profesionālās izglītības iestādes tiek finansētas pēc principa „nauda seko izglītojamajam” saskaņā ar Ministru kabineta 2007.gada 2.oktobra noteikumiem Nr.655„Noteikumi par profesionālās izglītības programmu īstenošanas izmaksu minimumu uz vienu izglītojamo” (turpmāk – normatīvs), valsts budžeta finansējumu atbilstoši pārņemto audzēkņu skaitam saņems vidusskola. Administratīvā personāla samazinājuma rezultātā ietaupītie līdzekļi ministrijas budžeta programmas 02.00.00 „Profesionālās izglītības mācību iestādes” apakšprogrammas 02.01.00 „Profesionālās izglītības programmu īstenošana” ietvaros ļaus palielināt profesionālās izglītības iestāžu kapacitāti un tuvināt profesionālās izglītības programmu īstenošanas izmaksas uz vienu izglītojamo normatīvā noteiktajam izmaksu minimumam (2011.gadā izglītības programmu īstenošanas normējamo izmaksu un dienesta viesnīcu uzturēšanas izmaksu minimums nodrošināts 60,6 % apmērā).  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Ministrijai līdz 2011.gada. 1.oktobrim izdarīt grozījumus Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums”, precizējot ministrijas padotībā esošo iestāžu sarakstu. |
| Cita informācija | Nav. |

Anotācijas V. un VI. sadaļa – projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas |  Rīkojuma projekta izpildi nodrošinās ministrija un skolas. |
|  2. | Projekta izpildes ietekme uz pārvaldes funkcijām |  Rīkojuma projekts nepaplašina un nesašaurina ministrijas funkcijas, jo saskaņā ar Izglītības likuma 15.panta 1.punktu, ministrija īsteno vienotu valsts politiku un attīstības stratēģiju izglītībā.  |
|  3. | Projekta izpildes ietekme uz pārvaldes institucionālo struktūru.Jaunu institūciju izveide. |  Jaunu institūciju izveide nav nepieciešama. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija |  Ir paredzēta sešu skolu reorganizācija, apvienojot tās vienā izglītības iestādē – vidusskolā. Skolas kā vidusskolas struktūrvienības (filiāles) turpinās īstenot izglītības programmas.  |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Profesionālās izglītības iestāžu optimizācijas rezultātā tiks uzsākta vienotas infrastruktūras izveide profesionālās izglītības nodrošināšanai Latgales reģionā. |
|  6. | Cita informācija | Nav.  |

Izglītības un zinātnes ministrs R.Broks

Vizē:

Valsts sekretāra vietniece

Struktūrfondu jautājumos,

Valsts sekretāra pienākumu izpildītāja L.Sīka

18.02.2011. 09:20

1827

 Dz.Gorbunova 67047855

dzintra.gorbunova@izm.gov.lv